Carlo Chiarlo

Carlo Chiarlo (1881–1964) var en italiensk katolsk kardinal. Han virket i det pavelige diplomati, og var nuntius i Bolivia, og så til de mellomamerikanske landene Costa Rica, Honduras, El Salvador, Nicaragua og Panama, leder for den pavelige misjon i Tyskland i 1945, og nuntius i Brasil 1946–1954. Han var den katolske kirkes storpønitentiar 1962–1967. Han ble kreert til kardinal i 1958 av pave Johannes XXIII.

Liv og virke
Prest
Carlo Chiarlo studerte filosofi og katolsk teologi i Lucca og Roma. Han mottok presteordinasjonens sakrament den 28. mai 1904, og arbeidet deretter som sjelesørger og foreleser i erkebispedømmet Lucca. I 1917 begynte han i Vatikanets diplomatiske tjeneste og fungerte som sekretær for det apostoliske nuntiatur i Peru frem til 1922. Fra 1922 til 1928 arbeidet han i det apostoliske nuntiatur i Polen.

Titulærerkebiskop, apostolisk nuntius til Bolivia
Pave Pius XI utnevnte ham til titulærerkebiskop av Amida dei Siri den 12. oktober 1928. Carlo Chiarlo ble ordinert til biskop den 11. november samme år i Pontificio Colegio Pío Latino Americanos kapell av kardinal Pietro Gasparri; hans medkonsekratorer var kurieerkebiskop Giovanni Volpi og Teodor Kubina, biskop av Częstochowa.

Fra 1928 til 1932 var han apostolisk nuntius til Bolivia.

Internuntius i Mellomamerika
I januar 1932 ble han utnevnt til apostolisk internuntius for Mellom-Amerika, med base i Costa Rica. Frem til 30. september 1933 omfattet hans ansvarsområde også Guatemala, Honduras, Nicaragua, Panama og El Salvador.

Med etableringen av uavhengige nuntiaturer i disse seks statene satt han igjen med ansvaret for Costa Rica, Nicaragua og Panama, og erkebiskop Albert Lavame ble overdratt ledelsen av nuntiaturene i Guatemala, Honduras og El Salvador.

I 1940/41 (dato ukjent) returnerte han til Roma og ble pavelig spesialrepresentant for omsorg for krigsfanger.

I 1945 ledet Carlo Chiarlo det pavelige spesialoppdrag til Tyskland.

Nuntius til Brasil
Fra 1946 til 1954 tjenestegjorde han som apostolisk nuntius til Brasil.

Fra 1954 til 1958 tjenestegjorde han som nuntius for spesielle oppgaver i Statssekretariatet.

Kardinal
Pave Johannes XXIII utnevnte Carlo Chiarlo til kardinalprest med titulærkirken Santa Maria in Portico den 15. desember 1958. 

Han deltok ved konklavet 1963 som valgte pave Paul VI, og var med på de to første sesjoner av Annet Vatikankonsil 1962–1965.

Han var den katolske kirkes storpønitentiar 1962–1967.

Han døde i Lucca den 21. januar 1964 og ble gravlagt på byens kirkegård.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Carlo Chiarlo (1881-1964) *1928www.catholic-hierarchy.org bchiarlo, lest 11. november 2020

 Referanser 

 Eksterne lenker 
  Biografi på The Cardinals of the Holy Roman Church

Kategori:Italienske katolske biskoper
Kategori:Italienske katolske biskoper utenfor hjemlandet (sendemenn)
Kategori:Linjen Rebiba
Kategori:Italienske kardinaler

Kategori:Pavelige nuntier
Kategori:Ambassadører til Bolivia
Kategori:Ambassadører til Panama
Kategori:Ambassadører til Costa Rica
Kategori:Ambassadører til Nicaragua
Kategori:Ambassadører til Honduras
Kategori:Ambassadører til Brasil
Kategori:Deltakere på Andre Vatikankonsil
Kategori:Personer fra provinsen Massa-Carrara
Kategori:Den hvite ørns orden